CELEX: 32011D0357
Language: hr
Date: 2011-06-20 00:00:00
Title: Odluka Vijeća 2011/357/ZVSP od 20. lipnja 2011. o izmjeni Odluke 2010/639/ZVSP o mjerama ograničavanja protiv određenih dužnosnika Bjelarusa

18/Sv. 11
            
            
               HR
            
            
               Službeni list Europske unije
            
            
               64
            
         32011D0357
   
               L 161/25
            
            
               SLUŽBENI LIST EUROPSKE UNIJE
            
         ODLUKA VIJEĆA 2011/357/ZVSP
   od 20. lipnja 2011.
   o izmjeni Odluke 2010/639/ZVSP o mjerama ograničavanja protiv određenih dužnosnika Bjelarusa
   VIJEĆE EUROPSKE UNIJE,
   uzimajući u obzir Ugovor o osnivanju Europske unije, a posebno njegov članak 29.,
   budući da:
   
               (1)
            
            
               Vijeće je 25. listopada 2010. donijelo Odluku 2010/639/ZVSP o mjerama ograničavanja protiv određenih dužnosnika Bjelarusa (1).
            
         
               (2)
            
            
               S obzirom na ozbiljnost stanja u Bjelarusu, potrebno je uvesti dodatne mjere ograničavanja.
            
         
               (3)
            
            
               Nadalje, na popis osoba i subjekata koje podliježu mjerama ograničavanja kako je navedeno u Prilogu III.A Odluci 2010/639/ZVSP trebalo bi uvrstiti dodatne osobe i subjekte.
            
         
               (4)
            
            
               Odluku 2010/639/ZVSP trebalo bi stoga na odgovarajući način izmijeniti,
            
         DONIJELO JE OVU ODLUKU:
   Članak 1.
   Odluka 2010/639/ZVSP ovime se mijenja se kako slijedi:
   
               1.
            
            
               Naslov Odluke 2010/639/ZVSP zamjenjuje se sljedećim:
            
         
               2.
            
            
               Umeću se sljedeći članci:
               „Članak 3.a
               1.   Zabranjuje se prodaja, isporuka, prijenos ili izvoz oružja i srodnoga materijala svih vrsta u Bjelarus, uključujući oružje i streljivo, vojna vozila i opremu, paravojnu opremu i rezervne dijelove za navedeno te opremu koja bi se mogla upotrijebiti za unutarnju represiju, od strane državljana država članica ili iz državnih područja država članica ili uporabom plovila ili zrakoplova država članica, neovisno o tome potječe li navedeno s državnog područja država članica ili ne potječe.
               2.   Zabranjuje se:
               
                           (a)
                        
                        
                           pružati, izravno ili neizravno, tehničku pomoć, usluge posredovanja ili druge usluge koje su povezane s predmetima iz stavka 1. ili koje se odnose na pružanje, proizvodnju, održavanje i korištenje tih predmeta, svim fizičkim i pravnim osobama, subjektima ili tijelima, ili za uporabu u Bjelarusu;
                        
                     
                           (b)
                        
                        
                           pružati, izravno ili neizravno, financiranje ili financijsku pomoć koja se odnosi na predmete iz stavka 1., uključujući posebno bespovratna sredstva, zajmove i osiguranja izvoznih kredita, za svaku prodaju, isporuku, prijenos ili izvoz takvih predmeta ili za osiguranje s tim povezane tehničke pomoći, usluga posredovanja ili drugih usluga svim fizičkim i pravnim osobama, subjektima ili tijelima ili za uporabu u Bjelarusu;
                        
                     
                           (c)
                        
                        
                           sudjelovati, svjesno i namjerno, u aktivnostima čiji je cilj izbjeći zabrane iz točaka (a) ili (b) ili je njihova posljedica izbjegavanje tih zabrana.
                        
                     Članak 3.b
               1.   Članak 3.a ne primjenjuje se na:
               
                           (a)
                        
                        
                           prodaju, isporuku, prijenos ili izvoz opreme koja bi se mogla koristiti za unutarnju represiju, pod uvjetom da je namijenjena samo za humanitarnu ili zaštitnu uporabu ili za programe Ujedinjenih naroda (UN) za izgradnju institucija, Europsku uniju ili za operacije UN za upravljanje krizama;
                        
                     
                           (b)
                        
                        
                           prodaju, isporuku, prijenos ili izvoz neborbenih vozila koja su proizvedena ili opremljena materijalima koji osiguravaju balističku zaštitu namijenjenu samo za zaštitno korištenje osoblja Europske unije i njezinih država članica u Bjelarusu;
                        
                     
                           (c)
                        
                        
                           osiguranje tehničke pomoći, usluga posredovanja i drugih usluga povezanih s takvom opremom ili s takvim programima i operacijama;
                        
                     
                           (d)
                        
                        
                           osiguranje financiranja i financijske pomoći povezane s takvom opremom ili s takvim programima i operacijama,
                        
                     pod uvjetom da je svaki takav izvoz ili pomoć unaprijed odobrilo odgovarajuće nadležno tijelo.
               2.   Članak 3.a ne primjenjuje se na zaštitnu odjeću, uključujući neprobojne prsluke i vojne kacige, koje isključivo za svoju osobnu uporabu privremeno u Bjelarus izvozi osoblje UN-a, osoblje Unije i njezinih država članica, predstavnici medija i humanitarni djelatnici, djelatnici razvojne pomoći i s tim djelatnostima povezano osoblje.”
            
         Članak 2.
   Osobe i subjekti navedeni u Prilogu ovoj Odluci dodaju se na popis naveden u Prilogu III.A Odluci 2010/639/ZVSP.
   Članak 3.
   Ova Odluka stupa na snagu na dan donošenja.
   
      Sastavljeno u Luksemburgu 20. lipnja 2011.
      
         
            Za Vijeće
         
         
            Predsjednica
         
         C. ASHTON
      
   
   
      (1)  SL L 280, 26.10.2010., str. 18.
   
      PRILOG
      
         Osobe i subjekti iz članka 2.
      
      A.   Osobe
      
      
                   
               
               
                  Transkripcija bjeloruskog pisma
                  Transkripcija ruskog pisma
               
               
                  Imena
                  (bjelorusko pismo)
               
               
                  Imena
                  (rusko pismo)
               
               
                  Mjesto i datum rođenja, drugi podaci za identifikaciju
                  (broj putovnice i sl.)
               
               
                  Razlozi
               
            
                  1.
               
               
                  Andrey Kazheunikau
                  Andrey Kozhevnikov
               
               
                  Андрэй Кажэўнiкаў
               
               
                  Андрей Кожевников
               
               
                   
               
               
                  Javni tužitelj u predmetu protiv bivših predsjedničkih kandidata Vladimira Neklyaeva, Vitalyja Rimashevskoga, članova tima Neklyaeve kampanje Andreia Dmitrieva, Aleksandra Feduta i Sergeija Vozniaka, te zamjenice predsjednika „Mlade fronte” Anastasie Polozhanka. Optužnica koju je predstavio bila je jasno politički motivirana i njom se očigledno kršio Zakon o kaznenom postupku. Temeljila se na netočnoj klasifikaciji događaja koji su se dogodili 19. prosinca 2010. i nije bila poduprta dokaznim materijalom, i svjedočenjem svjedoka.
               
            
                  2.
               
               
                  Grachova, Liudmila
                  (Grachova, Ludmila; Grachova Lyudmila)
                  Gracheva Liudmila
                  (Gracheva Lyudmila; Grachiova Ludmila)
               
               
                  Грачова Людмiла
               
               
                  Грачева Людмила
               
               
                   
               
               
                  Sutkinja na sudu pokrajine Leninski u Minsku. Sudila je u predmetu protiv bivših predsjedničkih kandidata Nikolaia Statkevicha i Dmitrija Ussa, te aktivista političkoga i civilnoga društva Andreia Pozniaka, Aleksandra Klaskovskoga, Aleksandra Kvetkevicha, Artioma Gribkov i Dmitria Bulanova. Način na koji je vodila postupak predstavljao je očigledno kršenje zakona o kaznenom postupku. Podržavala je uporabu dokaza i svjedočenja koji nisu bili relevantni za optužene osobe.
               
            
                  3.
               
               
                  Chubkavets Kiril
                  Chubkovets Kirill
               
               
                  Чубкавец Кiрыл
               
               
                  Чубковец Кирилл
               
               
                   
               
               
                  Državni tužitelj u predmetu bivših predsjedničkih kandidata Nikolaia Statkevicha i Dmitrija Ussa, te aktivista političkoga i civilnoga društva Andreia Pozniaka, Aleksandra Klaskovskoga, Aleksandra Kvetkevicha, Artioma Gribkov i Dmitria Bulanova. Optužnica kako ju je predstavio bila je jasno politički motivirana i njom se očigledno kršio Zakon o kaznenom postupku. Temeljila se na netočnoj klasifikaciji događaja koji su se dogodili 19. prosinca 2010. i nije bila poduprta dokazima i svjedočenjem svjedoka.
               
            
                  4.
               
               
                  Peftiev Vladimir
                  Peftiev Vladimir Pavlovich
               
               
                  Пефцiеў Уладзiмiр Паўлавiч
               
               
                  Пефтиев Владимир Павлович
               
               
                  Rođen 1. srpnja 1957. u gradu Berdyansk, Zaporozhskaya Oblast, Ukraina
                  Sadašnja putovnica br.: MP2405942
               
               
                  Osoba povezana s predsjednikom Lukashenkom i njegovom obitelji. Glavni ekonomski savjetnik predsjednika Lukashenka i ključni financijski sponzor Lukashenkova režima. Predsjednik vijeća dioničara Beltechexporta, najvećeg izvozno/uvoznoga trgovačkoga društva obrambenih proizvoda u Bjelarusu.
               
            
         
      B.   Subjekti
      
      
                   
               
               
                  Transkripcija bjeloruskog pisma
                  Transkripcija ruskog pisma
               
               
                  Imena
                  (bjelorusko pismo)
               
               
                  Imena
                  (rusko pismo)
               
               
                  Podaci za identifikaciju
               
               
                  Razlozi
               
            
                  1.
               
               
                  Beltechexport
               
               
                   
               
               
                  „ЗАО Белтехэкспорт”
               
               
                  
                              Republika Bjelarus,
                           
                        
                              220012, Minsk,
                           
                        
                              Nezavisimost ave., 86-B
                           
                        
                              Tel: (+ 375 17) 263-63-83,
                           
                        
                              Faks: (+ 375 17) 263-90-12
                           
                        
               
                  Subjekt pod nadzorom Peftieva Vladimira
               
            
                  2.
               
               
                  Sport-Pari
                  (upravitelj društva Republican Lottery)
               
               
                   
               
               
                  „ЗАО Спорт- пари” (оператор республиканск- ой лотереи)
               
               
                   
               
               
                  Subjekt pod nadzorom Peftieva Vladimira
               
            
                  3.
               
               
                  Private Unitary Enterprise (PUE) BT Telecommunications
               
               
                   
               
               
                  частное унитарное предприятие ЧУП „БТ Телекоммуник- ации”
               
               
                   
               
               
                  Subjekt pod nadzorom Peftieva Vladimira